Aalborg Stiftstidende, 1844-10-24
Under 8de de, er af Cancelliet udstedt følgende Circulaire til samtlige Amtmænd og Lehnsbesiddere: De Tilforordnede i Høiesteret have, ved at henlede Cancelliets Opmærksomhed paa et Tilfælde, i hvilket det i Rescriptet af 23de October 1795 hjemlede Tvangsmiddel mod Jnquisiter, som modtvillig nægte at svare, er bragt saaledes i Anvendelse, at en Arrestant til forskjellig Tid har hensiddet paa Vand og Brød i længere Tid, end den, hvori Vand og Brød kan anvendes som Straf, og uden saadanne Mellemfrister, som Forordningen af 12te Juni 1816 foreskriver, henstillet, om der ikke heraf burde tages Anledning til at bevirke saadanne Forskrifter knyttede til Anvendelsen af Rescriptet af 23de Octbr. 1799, at Jnquisiter kunne betrygges for ved Tvangsmidlets Anvendelse at lide Skade paa Helbreden. Foranlediget heraf skulde man tjenstligst have Hr. (Titul) anmodet om, til fornøden Jagttagelse for Fremtiden, at tilkjendegive vedkommende Retsbetjente, at, skjøndt Rescriptet af 23de October 1795 byder, at Jnquisiten i det der nævnte Tilfælde skal hensættes paa Vand og Brød, indtil han beqvemmer sig til at afgive Svar, er det dog utvivlsomt, at Forhørsdommeren, naar det iøvrigt vistnok sjeldne Tilfælde indtræffer, at en Jnquisit ikke ved flere Dages Hensidden paa Vand og Brød i eensomt Fængsel lader sig bevæge til at opfylde sin Pligt, bør gjøre en saadan Standsning heri, som er nødvendig, for at ikke hiint Tvangsmiddel skal blive farligt for den Paagjældendes Helbred. - Ordentligviis bør saaledes Jnquisitor end ikke fortfare med Anvendelsen af Vand og Brøds Fængsel som Tvangsmiddel i den fulde Tid, hvori det efter Forordningen af 12te Juni 1816, sammenholdt med Forordningen af 23de Mai 1840, kan anvendes som Straf, men hellere, naar nogle Dage ere gaaede hen, uden at Jnquisiten har tilkjendegivet sin Beslutning at svare, forekalde ham, for om muligt ved gjentagne Forestillinger at overvinde hans Trods, eller at komme efter, fra hvilke særdeles Aarsager hans Vægring maatte hidrøre, og derefter tage de Forholdsregler, som Omstændighederne maatte gjøre tilraadelige. Vedbliver Jnquisiten sin Vægring ved at svare, og findes der Anledning til Tvangsmidlets yderligere Anvendelse, kan den Paagjældende vel, naar Saadant af vedkommende Læge findes ubetænkeligt, underkastes Samme endog i 8 Dage uden Afbrydelse, hvorhos Mellemfristerne, naar han under successive Fremstillelse og Formaninger fremturer i sin Haardnakkenhed, under den anførte Forudsætning ikke stedse behøve at være saa lange, som den Tid, i hvilken han har siddet paa Vand og Brød; men uagtet i Lovgivningen Jntet er til Hinder derfor, bør det omhandlede Tvangsmiddel dog ikkun under ganske særdeles Omstændigheder bringes til Anvendelse i længere Tid, end 30 Dage, og bør det i slige særegne Tilfælde strængt iagttages, at der efter Udløbet af det Tidsrum, og forinden Jnquisiten atter hensættes paa Vand og Brød, hengaaer saa lang en Tid, at den vedkommende Læge finder Samme at være aldeles betryggende imod Skade. for den Paagjældendes Helbred, ligesom der ogsaa omhyggeligt bør sørges for, at denne, under en saadan fortsat Anvendelse af Tvangsmidlet, er jævnligt Tilsyn af Lægen undergivet. Forøvrigt er det en Selvfølge, at Tvangsmidlets Anvendelse i mindre eller større Udstrækning for en stor Deel maa beroe paa, hvorvidt der efter Jnquisitens Jndividualitet og de øvrige Omstændigheder kan være noget grundet Haab om Hensigtens Opnaaelse, ligesom det heller ikke kan være uden Jndflydelse, om Forbrydelsen henhører til de større eller mindre, den modtvillige Jnquisit kan vel ikke klage over, at hans Arrest ved den ovenomhandlede Fremgangsmaade forlænges, da han, ved at afgive Svar paa de ham forelagte Spørgsmaal, hvortil han maa ansees ubetinget forpligtet, kan befrie sig for Tvangsmidlets Anvendelse; men Dommeren bør dog paa den anden Side, naar ingen rimelig Udsigt er til at erholde en saadan Forklaring, gjøre en Ende paa Sagen, hvilket saa meget mere maa iagttages, saafremt flere Personer ere implicerede i Samme, og disse altsaa ville lide ved, at Sagen gaaer i Langdrag.